Corsaren, 1844-08-23
Jndustri-Udstillingen. Hurra for den danske Jndustri! Ja, nu see vi da virkelig, at vi have en dansk Jndustri. Vil Du ikke troe det, Læser, saa lede vi Dig kun op paa Charlottenborg, og Du vil blive overbeviist; Du vil her finde danske Vare i alle mulige Genre, Beenklædetøier, saa seige som de ussingske Bestræbelser, og Divaner, saa elastiske som Begrebet "pligtskyldig Opmærksomhed", Eddike, der næsten er lige saa suur som Neiersens Ansigt, og Sirup, som kan maale sig med,Aftenbladet?; her er Alt, lige fra det Største indtil det Mindste, lige fra Høitryksmaskinen indtil Hans Majestæt Kongens Buste i Biscuit. Dog, vi ville ikke forvirre Dig, vi ville kun vise Dig de mærkeligste Ting og føre Dig omkring heroppe med en Orden som Finansbudgetternes, og en Taalmodighed som Huusmændenes. Vi ville da, for at begynde med det Søde lige som Kundgjørelserne til Stænderne og den nye Trykkefrihedslov, for det Første vise Dig Peter FirmenichsConditorier, da de udvise virkelig dansk Jndustri; thi den største Omhu er anvendt paa en Lænke, som hænger rundt omkring i det Jndvendige af Hr. Firmenichs Skab; vistnok er det en sød Lænke, men det er netop de allerfarligste. Var imidlertid enhver Lænke saa let at bryde som denne, saa kunde det endda gaae an; thi saa kunde det skee i Søvne. Her findes ogsaa Stearinlys fra saa smaae som Besparelserne i Finantsvæsnet indtil saa store som Udgifterne ved et Balpare. Hr. Krüger og Søn lave nu Frictionssvovlstikker, som ikke engang lugte, naar man tænder dem. Det er en farlig Opfindelse med de Frictionssvovlstikker, de burde forbydes; man kunde jo let ved dem tænde et Lys for Folket, uden at engang Vedkommende kunde gaae efter Lugten for at opdage Gjerningsmanden. Fra Frederiksværks Fabrik er indsendt 17 Glasmed Krudt; det er formodenlig gjort, for at de høie Herrer, Prindser, Marschaller, Generaler o. s. v. kunne faae Leilighed til at lugte Krudt. Generalcommissariats-Collegiet har iblandt mange andre skjønne Sager, leveret Prøver af Jnfanterisko. Rigtignok forstaae vi os ikke meget paa Skomagerarbeide; men ved at betragte dette, maae vi ledes til at troe, at det er en ny Slags Sko for vore Soldater og Officierer; thi hidtil have de jo - især de sidste - altid baaret Sko med lave Hæle. Dansk Væverarbeide findes i alle Nuancer ligefra Jacob Holms Seildug indtil Mad. Dessauers Kniplinger og Blonder. Af "Berlingskes" Væv er dog Jntet udstillet. Hr. v. Lengercke har under Nr. 179 fire Stykker, Kattun til Gardiner, Møbelbetræk o. s. v. af Dannebrogsmynster. Det er en meget patriotisk Jdee, og det kunde vist være ret godt, om Enhver, som levede paa Danmarks Regning, blev befalet at bruge det - de vilde da ikke saa let forglemme Danmark. Nr. 278 er en ruppet Sælskinds-Frakke foret med Nerts. Hr. Hofbundtmager Bang har aabenbar forarbeidet den med Tankerne paa Siberien; men nu gjør Hr. Bang bedst i at gjemme den, vi haabe ikke at faae Brug for den for det Første. Der er ogsaa en Vugge fra Kurvemager Aberhoff, som skal være bestilt af A. S. Ørsted til hans Pleieson, de stænderske Comiteer, men ikke blev afhentet. En Conversationsstol, som er deroppe, kan være herlig for, den Berlingskel, da den ved Hjælp af en saadan Stol kan dreie sig uden at forlade sit Standpunct. Hr. Frederiksen har indsendt Prøver af maskinstaarne Rundstokke. Mon de ikke kunde benyttes af vore Politibetjente? – Man kunde da ordne dem efter Nummer og bestemme Brugen af dem efter den Daads Beskaffenhed, de skulde udføre, og f. Ex. bruge Nr. 1, eller de smækkreste, til at slaae Hatten af Folk, og derimod Nr. 20, eller de allertykkeste, naar Folk vilde raabe Hurra for en Liberalist. Hos Hofkunstdreier Schwarz (Hofkunstdreier, det maa være en dygtig Mand!) findes en skjøn Samling af Piber til behageligt Udvalg for de høieste Herskaber, tjenlig til at forære bort. Under Nr. 408-9 findes en Deel Kamme, tilligemed et Provekort, hvor man kan see, hvormange Tænder der ere paa hver Tomme. Mon man ikke ved Hjælp af et saadant Prøvekort kunde komme paa Spor efter, hvormange Tænder vor nuværende Trykkefrihedslov har paa Tommen, og hvormange den tilkommende i vil have? 491. Et Kalvesinds Albun, heliget "Afenbladet". Urban Jürgensens Sønner have indsendt flere Chronometre hvor Secundviseren bestemt gjør to Spring i Secundet. Hør, kjære Mænd, hvad kan det i Grunden nytte, at Eders Viser gjør to Spring, vi komme dog ikke hurtigere afsted alligevel. Det Vækkerapparat, som "en Ubekjendt" har leveret, finde vi langt mere hensigtsmæssigt. Men efter den nye Trykkefrihedslov vil den ubekjendte Forfattern af et saa farligt Jnstrument blive straffet som anonym, naar han opdages, og imidlertid vil man tage En eller Anden og straffe. 574 er som skabt for Justitsraad Reiersen, det er en Dag- og Natkikkert med to Udtræk og Solskjærm. Her er ogsaa et Sted, hvor man sælger danske og fremmede Ordens-Decorationer - billig Priis naturligviis. Fra Hr. Svanberg er en Model af et Vildsvin i Bly. De skulde have kommet med Deres Vildsvin for nogle Aar siden, Hr. Svanberg, da der var levende Jnteresse for Vildsvinejagten baade her og i det Meklenborgske, saa havde De nok solgt en Deel. Den samme Mand har leveret Modellen af en Hund, ogsaa i Bly. Det er smukt af ham, det viser at han har liberale Anstuelser, tænker paa alle Stænder. Hr. Høy har leveret en Destilleerhat, ligeledes af Bly. En skjønnere Blyhat kan i Sandhed intet Maadeholdsmedlem ønske sig. 843. Et Styrtebadsapparat, første Gang benyttet af det kongelige danske Cancellie ved Anlæggelsen af de 9 Trykkefrihedssager mod Provindsaviserne. 872. 2 Amputationssauge, tilegnede den kongelige Commissarius i de viborgste Stænder, qva Cenfor for Stændertidenden. Vi see ogsaa Kraftmaalere her. Jdeen er ikke saa gal; nu mangler kun Kraften. 944. En Blæsebælg for de Conservative til at oppuste Kjærlighedsflammen med. 1007-8 ere bestemte for "den Berlingske". Det er en Smør- og en Ostesøger. Secretair Hjort har indsendt en electromagnetisk Maskine, der aldeles ligner vor Regeringsmaskine, den kan accurat drive sig selv, og gaaer rundt. Man siger, at Udstillingen vil ende med en Bortlodning. Jdeen er god, naar den bliver udfort.